Diari Oficial de la Generalitat Valenciana


Sumari del DOGV 8263, del 28-03-2018 (2018/3119)

Extracte de la Resolució de 23 de març de 2018, del director general del SERVEF, per la qual es redistribueix el crèdit màxim que ha de finançar les ajudes convocades mitjançant Resolució de 29 de novembre de 2017, del director general del SERVEF, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació Escoles d'Ocupació Et Formem.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3119


Data del document
:   23-03-2018

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 23 de març de 2018, del director general del SERVEF, per la qual es redistribueix el crèdit màxim que ha de finançar les ajudes convocades mitjançant Resolució de 29 de novembre de 2017, del director general del SERVEF, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació Escoles d'Ocupació Et Formem. [2018/3119]  
  
BDNS (identif.): 373405.  
  
De conformitat amb el que preveuen els articles 17.3b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Mitjançant Resolució de 29 de novembre de 2017, del director general del Servei Valencià d'Ocupació i Formació (DOGV 8182, 01.12.2017), es va aprovar la convocatòria de la segona etapa de les subvencions per al desenvolupament del programa mixt d'ocupació-formació Escoles d'Ocupació Et Formem, destinat persones amb dificultats d'inserció laboral o pertanyents a col·lectius vulnerables amb càrrec al Programa Operatiu Comunitat Valenciana (POCV), per a l'exercici pressupostari 2018, amb càrrec a la línia genèrica de subvenció S7978000 del capítol IV del subprograma 322.52 «Formació i Qualificació Professional», del pressupost del Servei Valencià d'Ocupació i Formació per a l'exercici 2018, amb un import global màxim de 07.022.116 euros.  
  
Atès que, d'acord amb el que estableix en l'apartat 3 del resolc quart de l'esmentada Resolució de 29 de novembre de 2017, de convocatòria, el termini de presentació de sol·licituds ha finalitzat.  
Considerant que en el resolc segon de l'esmentada Resolució de 29 de novembre de 2017, s'estableix la següent distribució territorial: Alacant 4.931.333 euros; Castelló 2.959.189 euros; València 6.115.678 euros; i vistos els expedients valorats positivament provisionalment, resulta que en la província d'Alacant no hi ha suficients projectes per a esgotar el crèdit assignat, mentre que en les províncies de Castelló i València hi ha expedients que no podrien ser atesos per falta de crèdit, es fa necessari efectuar una redistribució dels crèdits assignats inicialment.  
Atès que en la disposició final segona de la referida Ordre 14/2017, es faculta la Direcció General del SERVEF, perquè mitjançant una resolució que serà publicada en el DOGV, puga sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos.  
Es procedeix a redistribuir els fons assignats en el resolc segon de la Resolució de 29 de novembre de 2017, adés esmentada, d'acord amb el detall següent:  
- Disminució de 920.000 euros la dotació assignada a la província d'Alacant, que queda amb una dotació final de 4.011.333 euros.  
- Increment de 840.000 euros la dotació assignada a la província de Castelló, que queda amb una dotació final de 3.799.189 euros.  
- Increment de 80.000 euros la dotació assignada a la província de València, que queda amb una dotació final de 6.195.678 euros.  
La resolució de redistribució de crèdits produirà efectes a partir del dia de la seua firma i serà publicada en el DOGV.  
  
València, 23 de març de 2018.- El director general del SERVEF: Enric Nomdedéu i Biosca